**LIETUVOS RESPUBLIKOS AMBASADA ČEKIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2021-02-01

2022-02-28

(Data)

**ČEKIJOS RESPUBLIKA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2022-02-15 | Vasario mėn. viduryje prekės iš CZ į Rytus vis dar keliavo sklandžiai, tačiau CZ prekybos atstovai vengė kelionių į Ukrainą. Ukrainoje prekiauja daugiau kaip 250 CZ įmonių. Dauguma jų verslą plėtojo per vietinius Ukrainos atstovus ar importuotojus, o apie 30 CZ įmonių Ukrainoje yra įkūrusios verslo filialus ar bendras įmones su Ukrainos partneriais. | <https://www.seznamzpravy.cz/clanek/ekonomika-firmy-podnikatele-vyckavaji-s-cestami-na-ukrajinu-konflikt-muze-prekazit-zakazky-188421> |  |
| 2022-02-22 | Vasario 22 d. CZ pramonės ir ekonomikos ministerijoje vyko kasmetinis renginys, kurio metu pristatyta vieno didžiausių prekybinių mugių organizatoriaus VRE regione, Brno mieste įsikūrusio – „BVV Trade Fairs Brno“ – šių metų planai ir programa. Aktualiausios parodos/mugės:   1. 3.-6.4. 2022 – Tarptautinė miškininkytės ir medžioklės paroda (International Forestry and Hunting Fair), Brno Exhibition Centre, [Nuoroda](https://www.bvv.cz/en/silva-regina/). 2. 3.-6.4. 2022 – Atsinaujinančių energijos šaltinių žemės ūkyje ir miškininkystėje paroda (Fair of renewable energy sources in agriculture and forestry), Brno Exhibition Centre [Nuoroda](https://www.bvv.cz/en/biomass/). 3. 4.-7.10. 2022 – Tarptautinė suvirinimo ir inžinerijos praoda (International Welding Engineering Fair), Brno Exhibition Centre [Nuoroda](https://www.bvv.cz/en/welding/). 4. 4.-7.10. 2022 - Tarptautinė plastiko, gumos ir kompozicinių medžiagų paroda (International Plastics, Rubber and Composites Fair), Brno Exhibition Centre [Nuoroda](https://www.bvv.cz/en/plastex/). 5. 4.-7.10. 2022 – Tarptautinė mechaninių staklių paroda (International Machine Tools Exhibition), Brno Exhibition Centre [Nuoroda](https://www.bvv.cz/en/imt/). 6. 8.-10.4. 2022 – Traptautinė optikos, optimetrijos ir oftamologijos paroda (International Eye Optics, Optometry and Ophthalmology Fair), Brno Exhibition Centre [Nuoroda](https://www.bvv.cz/en/opta/). 7. 21.-23.4. 2022 – Statybų paroda (Building Fair Brno), Brno Exhibition Centre [Nuoroda](https://www.bvv.cz/en/building-fair-brno/). 8. 21.-23.4. 2022 - Statybų iš medienos paroda (Timber Construction Fair Brno), Brno Exhibition Centre [Nuoroda](https://www.bvv.cz/en/dsb/). 9. 17.-20.5.2022 – Tarptautinė elektro technikos, energetikos, automatizacijos, komunikacijų, apšvietimo ir apsaugos technologijų paroda (AMPER 2022), Brno Exhibition Centre [Nuoroda](https://www.amper.cz/en.html). 10. 2022 m. Tikslesnė data bus paskelbta – Tarptautinė medienos perdirbimo ir baldų industrijos paroda (International Fair for Wood Processing and Furniture Industry), Brno Exhibition Centre [Nuoroda](https://www.bvv.cz/en/wood-tec/). | Lietuvos ambasados Čekijoje informacija; visą 2022 m. renginių sąrašą galite rasti [čia](https://www.bvv.cz/en/calendar-of-trade-fairs-events/?date=2022%2D02%2D01) |  |
| **Investicijoms pritraukti į Lietuvą aktuali informacija** | | | |
| 2022-02-10 | Pernai kovą bankrutavusios oro linijos „Czech Airlines“ (ČSA) keičia pavadinimą ir turėtų vadintis „Prague City Air“. Sausio pabaigoje ČSA perpirko kompanija „Smartwings“, suteiksianti bankrutavusiai įmonei 125 mln. CZ kronų (5,12 mln. eurų) paskolą, iš kurios bus atsiskaityta su kreditoriais. | <https://www.ceskenoviny.cz/zpravy/novym-investorem-csa-se-maji-stat-majitele-smartwings/2159302> |  |
| **Lietuvos verslo plėtrai aktuali informacija** | | | | |
| 2022-02-11 | Biometano gamyba – perspektyvi verslo sritis CZ. „Energy Financial Group“ – pirmoji CZ įmonė, pradėjusi gaminti šį mažai aplinką teršiantį gamtinių dujų pakaitalą Rapotine, CZ Šumperko regione.  Biometano paklausa CZ vis dar nedidelė, tačiau ekspertų teigimu, jau artimiausioje ateityje ji turėtų stipriai augti. Šalyje veikia beveik 600 biodujų gamyklų, tačiau tik viena iš jų (minėtoji „Energy Financial Group“) dėl pagamintas dujas siunčia tiesiai į dujotiekį. | <https://www.seznamzpravy.cz/clanek/ekonomika-byznys-rozhovory-zbytky-z-vasi-kuchyne-jako-surovina-biometan-z-nich-ma-nahradit-zemni-plyn-187729> |  |
| **Lietuvos turizmo sektoriui aktuali informacija** | | | | |
| 2022-02-26 | Nuo vasario 26 d. CZ uždarė oro erdvę RU orlaiviams. | <https://www.irozhlas.cz/zpravy-domov/vzdusny-prostor-rusko-cesko-uzavreni-ministr-doprava-kupka_2202261553_voj> |  |
| 2022-02-24 | Vasario 24 d. premjeras P. Fiala informavo apie sutikimo atšaukimą RU konsulatų Karlovi Varuose ir Brno veiklai, ir kartu stabdomą CZ konsulatų Sankt-Peterburge ir Jekaterinburge veiklą. Taip pat sustabdytas vizų išdavimas RU piliečiams visose CZ atstovybėse, išskyrus humanitarinius atvejus; bus peržiūrimos ir kai kurios jau išduotos vizos RU piliečiams.  Vasario 25 d. uždaryta CZ ambasada Kijeve bei konsulatas Lvove. Konsulinė pagalba teikiama iš kaimyninių šalių, pirmiausia – Lenkijos.  P. Fiala: „noriu nuraminti 60 000 ukrainiečių, gyvenančių CZ pagal trumpalaikio buvimo vizas, kad esant dabartinei situacijai jiems leisime likti CZ ilgiau. Policija šiuo metu nesiims veiksmų, jei kas viršys leidimo gyventi terminą. Šiuo metu CZ gyvena apie 250 tūkst. ukrainiečių. VRM ir SAM susitarimu atvykstantiesiems iš UA nebereikia įrodyti savo Covid-19 infekcijos statuso. | <https://www.ceskenoviny.cz/zpravy/cr-je-podle-fialy-pripravena-na-vsechny-varianty-vyvoje-na-ukrajine/2165380> |  |
| 2022-02-09 | Gyventojų, kuriems nuo pandemijos pradžios diagnozuotas Covid-19, skaičius peržengė 3 milijonus. Premjeras P. Fiala po vasario 9 d. Vyriausybės posėdžio pranešė, kad nuo kovo 1 d. bus panaikinta dauguma dėl pandemijos įvestų apribojimų, liks galioti tik respiratorių nešiojimo viešose vietose prievolė. Nuo vasario 10 d. panaikinta COVID-19 sertifikatų kontrolė restoranuose, kitose viešosiose įstaigose, masiniuose kultūros ir sporto renginiuose, o taip pat atsisakyta privalomo darbuotojų testavimo. Tokie sprendimai motyvuojami tuo, jog net ir esant rekordiniams užsikrėtimo Omicron atmaina skaičiams, tai neturi lemiamos įtakos hospitalizuotų asmenų skaičiui. | <https://www.praguemorning.cz/most-anti-covid-measures-to-end-starting-march-1/>  <https://www.ceskenoviny.cz/zpravy/koronavirem-se-v-cesku-prokazatelne-nakazily-uz-pres-tri-miliony-lidi/2153373>  <https://www.ceskenoviny.cz/zpravy/fiala-od-1-brezna-bude-z-opatreni-platit-prakticky-jen-noseni-respiratoru/2157884> |  |
| 2022-02-12 | Vengdami rizikų, susijusių su COVID-19, pastaruoju metu čekai vengia planuotis keliones patys ir dažniau renkasi kelionių agentūrų paslaugas. Dalis kelionių agentūrų registruoja iki 50 proc. augimą klientų, kurie anksčiau atostogas buvo linkę organizuotis patys, o dabar kreipiasi į kelionių organizatorius. | <https://www.ceskenoviny.cz/zpravy/cesi-nechteji-riskovat-individualni-cesty-do-zahranici-casteji-voli-sluzby-ck/2160024> |  |
| **Lietuvos ekonominiam saugumui aktuali informacija** | | | | |
| 2022-02-10 | CZ svarsto galimybę importuoti dujas per Lenkijos Svinoujscies SGD terminalą. CZ užsienio reikalų ministras J. Lipavský vasario 12 d. interviu Reuters pažymėjo, kad CZ valdžia svarsto galimybę gauti prieigą prie SGD terminalo kaimyninėje šalyje; svarstomi Lenkijos ir Vokietijos variantai (Lenkija yra vienintelė kaimynė, turinti aktyvų SGD terminalą, Vokietija planuoja statyti terminalą). J. Lipavský nuomone, V. Putinas per energetinį spaudimą padarė dovaną Europai, nes parodė, kad Europa gali apsieiti be Rusijos dujų tiekimo, importuodama žaliavą SGD pavidalu. CZ UR ministro teigimu, SGD suteikia lankstumo renkantis importo kryptį; J. Lipavský atkreipė dėmesį, kad SGD krovinių nukreipimas į Europą po to, kai praėjusių metų pabaigoje dėl sumažėjusio tiekimo iš Rusijos išaugo kainos, rodo, kad alternatyvų rusiškoms dujoms yra. „Nesakau, kad galime priklausyti tik nuo SGD, bet tai yra labai geras pavyzdys, kad Rusija negali sau leisti naudoti dujų kaip ekonominio sverto, nes jei Europa pastatys pakankamai mechanizmų ir terminalų, tai diversifikuosis savo energetinį saugumą“, – sakė J. Lipavský. | <https://www.praguemorning.cz/czech-minister-putin-gave-europe-gift-as-gas-crisis-showed-alternatives-exist/> |  |
| **Bendra ekonominė informacija** | | | | |
| 2022-02-03 | Vasario 3 d. pasirašytas dvišalis Lenkijos-CZ susitarimas dėl Turovo rusvųjų anglių kasyklos. Lenkija įsipareigoja sumokėti Čekijai 45 mln. eur kompensaciją už kasyklos padarytą žalą. Sutarta įsteigti specialų projektų fondą, skirtą finansuoti regiono aplinkosaugos projektus. Lenkija taip pat įsipareigojo įgyvendinti eilę aplinkos apsaugos priemonių: įrengti požeminę užtvarą, kad būtų išvengta vandens nutekėjimo iš Čekijos teritorijos, pastatyti apsauginį barjerą, stebėti triukšmo lygį, oro kokybę, grunto judėjimą ir požeminio vandens lygį kasyklos regione. Taip pat, Lenkija sutiko, kad ES Teisingumo Teismas (ESTT) penkerius metus vykdytų kasyklos priežiūrą. | <https://www.praguemorning.cz/poland-to-pay-czech-republic-turow/> |  |
| 2022-02-11 | CZ geležinkeliai planuoja iki 2030 metų palaipsniui atsisakyti apie 900 senesnių transporto priemonių. Juos norima pakeisti naujais traukiniais ir lokomotyvais – modernizavimas būtinas ir dėl ETCS apsaugos sistemos įdiegimo bei įsigaliosiančių naujų infrastruktūros priežiūros taisyklių. | <https://www.ceskenoviny.cz/zpravy/ceske-drahy-chteji-do-roku-2030-vyradit-z-provozu-zhruba-900-starsich-vozu/2158933> |  |
| 2022-02-10 | Vieno iš didžiųjų šalies bankų ČSOB grupės grynasis pelnas per metus išaugo 90 proc. (iki 16,2 mlrd. kronų – 664,086 mln. eurų). Tai lėmė žemas banko suteiktų „blogųjų paskolų“ procentas, didėjusios klientų indėlių ir jų investicijų banko administruojamuose fonduose apimtys.  Ženkliai didėjo ir kitų didžiųjų Čekijos bankų pelnas. | <https://www.ceskenoviny.cz/zpravy/cisty-zisk-csob-loni-stoupl-o-90-pct-na-16-2-miliardy/2158902> |  |
| 2022-02-14 | Remdamasis CZ energijos tiekėjų informacija, CZ statistikos departamentas prognozuoja, kad energijos kainos ir toliau augs. Nuo 2022 m. sausio mėn. energijos kainos CZ stipriai išaugo ir lėmė tai, kad šiuo metu CZ infliacijos rodiklis – vienas aukščiausių Europoje (9,9 proc.). | <https://www.novinky.cz/ekonomika/clanek/ceska-inflace-je-vyrazne-vyssi-nez-v-eu-a-bude-hur-40387097> |  |
| 2022-02-04 | „PRE“, trečia pagal dydį CZ energetikos bendrovė, turinti apie 800 tūkst. klientų, paskelbė, kad nuo balandžio 1 d. didins elektros energijos kainas. Elektros kainos vidutiniškai kils 25 proc., o gegužę „PRE“ taip pat brangins ir dujas – vidutiniškai iki 30 proc. | <https://www.novinky.cz/ekonomika/clanek/ekonomicka-uroven-cr-vuci-eurozone-loni-poklesla-40384838> |  |
| 2022-02-14 | Prahos savivaldybės valdoma įmonė „Technical Administration of Communications“ (TSK) investicijoms į transporto infrastruktūrą šįmet ketina skirti apie 2,1 mlrd. kronų (86,17 mln. Eur), o transporto infrastruktūros priežiūrai bei stambių objektų statybai – dar apie 360 mln. kronų (14,77 mln. eur). Tai maždaug tiek pat, kiek ir pernai. Šie pinigai skirti tiltų, kelių ir šaligatvių remontui, triukšmo kontrolės priemonėms. | <https://www.ceskenoviny.cz/zpravy/v-praze-letos-pujde-na-investice-do-dopravni-infrastruktury-opet-2-1-miliardy-kc/2160932> |  |
| 2022-02-10 | CZ ekonomikos augimas šįmet paspartės iki 4,4%, skaičiuoja Europos Komisija. Tai matyti iš vasario 10 d. pateiktos Europos Komisijos makroekonominės prognozės. Pernai CZ ekonomika augo 3,3 proc. | <https://www.ceskenoviny.cz/zpravy/rust-ceske-ekonomiky-letos-zrychli-na-4-4-odhaduje-evropska-komise/2158908> |  |
| 2022-02-16 | CZ vyriausybė paskyrė 5 mlrd. kronų (205,18 mln. eur.) padengti įmonių nuostoliams dėl pandemijos apribojimų. Vyriausybė nusprendė padėti ne tik Advento laikotarpiu neveikusių kalėdinių mugių prekeiviams, bet ir maitinimo įstaigų bei kelionių organizatorių verslams.  Vyriausybė patvirtino taisykles, kaip ji padės įmonėms, kurių veikla buvo apribota pandemijos valdymo priemonėmis. Paskelbtos keturios specialios programos: „Covid Advent Markets“, „Covid Uncovered Costs“, „Covid 2022“ ir „Covid Bus“.  „Mes vienbalsiai sutarėme, kad atlyginsime verslininkams nuostolius iki penkių milijardų kronų“, – sakė ministras pirmininkas P. Fiala.  Kompensacijos turėtų pasiekti verslininkus po trijų savaičių. Minimali kompensacijos suma – 5 tūkst. kronų per dieną (apie 205 Eur.), o didžiausia paramos suma vienam pareiškėjui gali siekti iki 330 tūkst. kronų (apie 12 tūkst. eur). | <https://www.seznamzpravy.cz/clanek/ekonomika-firmy-vlada-spousti-nove-covidove-programy-obchodnikum-pomuze-se-ztratami-za-advent-188786> |  |
| 2022-02-10 | Čekijos vyriausybė patvirtino 2022 metų valstybės biudžeto projektą, kuriame numatytas gerokai mažesnis deficitas, nei siūlė buvusi vyriausybė.  Ministro pirmininko kabinetas iki kovo pabaigos parlamentarams pateiks biudžeto projektą, kuriame numatytas 280 mlrd. CZK (11,5 mlrd. eur) deficitas.  Ankstesnė A. Babišo administracija siūlė biudžeto projektą su beveik 100 mlrd. CZK (4,1 mlrd. eurų) didesniu deficitu.  Vienas iš esminių pokyčių – naujosios vyriausybės panaikintas sveikatos draudimo įmokų didinimas nedirbantiems, kurį buvo patvirtinusi ankstesnė vyriausybė. | <https://english.radio.cz/fiala-government-approves-budget-deficit-cut-8741647> |  |

**ŠVEICARIJOS KONFEDERACIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos turizmo sektoriui aktuali informacija** | | | | |
| 2022-02-28 | Vasario 28 d. CH pasekė kitų Europos šalių pavyzdžiu ir uždarė savo oro erdvę RU skrydžiams. | https://www.swissinfo.ch/eng/switzerland-imposes-full-eu-sanctions-against-russia/47388280?utm\_campaign=teaser-in-channel&utm\_content=o&u |  |
| 2022-02-11 | Iki vasario mėn. pabaigos Ženevos viešasis transportas grįš į priešpandeminį darbo režimą. „TPG“ (viešojo transporto įmonė) ir „Léman Express“ (priemiestinių gelžinkelių tinklas) paslaugų kiekis nuo metų pradžios buvo sumažintas dėl darbuotojų trūkumo, kurį sukėlė Covid-19 – daugybė viešojo transporto sektoriaus darbuotojų susirgo ir/arba buvo priversti izoliuotis. | <https://www.worldradio.ch/news/bitesize-news/geneva-public-transport-to-return-to-normal/> |  |
| 2022-02-05 | Federalinės Tarybos sprendimu Šveicarijos plėtros ir bendradarbiavimo agentūros (SDC) biurą ketinama perkelti iš Jeruzalės į Ramalą. Tolesniems žingsniams planuoti sudaryta speciali darbo grupė. Konkreti data dar nepaskirta, manoma, kad perkėlimo procedūros užtruks keletą mėnesių. 2001 m. Šveicarijos diplomatinių ryšių biuras buvo perkeltas iš Rytų Jeruzalės į Ramalą, tačiau Plėtros ir bendradarbiavimo biuras išliko Jeruzalėje. CH Užsienio reikalų ministerijos teigimu, vystomojo bendradarbiavimo biuro geografinė buveinė neturės įtakos CH pozicijai dėl konflikto Artimuosiuose Rytuose. CH pagal tarptautinės humanitarinės teisės nuostatas laiko Rytų Jeruzalę okupuota teritorija. | <https://www.swissinfo.ch/eng/swiss-to-move-palestinian-aid-office-to-ramallah/47323448?utm_campaign=social_interactions&utm_medium=email&utm_source=newsletter&utm_content=o> |  |
| 2022-02-16 | CH vyriausybė nusprendė nuo vasario 17 d. panaikinti daugumą COVID-19 apribojimų, sprendimą aiškindama tuo, kad net ir esant rekordiniams užsikrėtimo omikron atmaina skaičiams, tai neturi didelės įtakos hospitalizuotų asmenų skaičiui. „Šveicarija žengia ryžtingą ir svarbų žingsnį link grįžimo į normalų gyvenimą“, – Berne žurnalistams sakė šalies prezidentas I. Cassis. Vasario 17 d. Federalinės tarybos sprendimu buvo atšaukta dauguma dėl Covid-19 įvestų apribojimų.  **Nebereikės dėvėti kaukių ir pateikti Covid-19 sertifikatų lankantis parduotuvėse, restoranuose, kultūros renginiuose ir kitose viešose erdvėse. Taip pat atsisakoma rekomendacijos dirbti iš namų, nebeprivaloma dėvėti kaukių darbe, nebelieka apribojimų privatiems susibūrimams. Vieninteliai išliekantys suvaržymai, kurie galios iki kovo pabaigos: 1) dėvėti kaukes viešajame trasporte ir gydymo įstaigose; 2) privaloma 5 dienų izoliacija užsikrėtus virusu.** | <https://www.swissinfo.ch/eng/switzerland-lifts-most-covid-19-restrictions/47352480?utm_campaign=teaser-in-channel&utm_source=swissinfoch&utm_medium=display&utm_content=o> |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| 2022-02-11 | **Šešios CH ir JK mokslinių tyrimų organizacijos inicijavo kampaniją “Stick to Science”, kuri subūrė eilę mokslininkų (tarp jų ir Nobelio premijos laureatų) ir ragina suteikti CH ir JK prieigą prie ES Horizonto programų. Kampanijos organizatoriai ragina ES valstybes nares, CH ir JK – palikti politiką nuošalyje, kuomet kalbama apie mokslo ir tyrimų ateitį. CH ir UK atribojimas nuo Horizonto programų esą kenkia visos Europos mokslinių tyrimų erdvei. Vasario 7 d. Berne su oficialiu vizitu viešėjo JK mokslo ir tyrimų ministras G. Freeman. Įvyko susitikimai su CH ekonomikos ir tyrimų ministru G. Parmelin bei CH valstybės sekretore M. Hirayama. Sutarta stiprinti CH ir JK bendradarbiavimą mokslinių tyrimų, ypač – dirbtinio intelekto, neuromokslų, kvantinės kompiuterijos ir kosmoso tyrimų srityse.** | <https://lenews.ch/2022/02/11/swiss-and-british-universities-team-up-to-press-eu-for-horizon-access/> |  |
| **Lietuvos ekonominiam saugumui aktuali informacija** | | | | |
| 2022-02-28 | Vasario 28 d. Prezidentas I. Cassis paskelbė, kad tradiciškai neutrali CH prisidės prie visų sankcijų RU, kokias jau yra įvedusi ES. „Tai didelis žingsnis Šveicarijai. Neutralumas nereiškia abejingumo“ – paskelbė I. Cassis. Dar ketvirtadienį CH skelbė nusprendusi netaikyti RU sankcijų, panašių į Vakarų šalių patvirtintąsias, tačiau užtikrinti, kad jų nebus galima išvengti per šalies tarptautinę bankininkystės sistemą. 2014 m. Maskvai aneksavus Krymą, CH neprisijungė prie ES sankcijų. Vietoj to vyriausybė išleido dekretą, skirtą užkirsti kelią galimybei apeiti ES sankcijas per CH. Į dekretą buvo įtrauktas sąrašas Rusijos piliečių ir įmonių, su kuriomis CH finansininkai negalėjo vykdyti naujų sandorių. CH blokuos 363 asmenų ir keturių įmonių turtą. Tarp jų ir RU prezidentas V. Putinas, ministras pirmininkas M. Mišustinas, UR ministras S. Lavrovas. Finansiniams tarpininkams CH nuo šiol uždrausta užmegzti naujus verslo santykius su minėtais 363 RU piliečiais ir keturiomis RU įmonėmis. Apie bet kokį esamą verslą siejama su RU reikia pranešti CH ekonomikos reikalų sekretoriatui. Importo, eksporto ir investicijų draudimas, susijęs su Krymu ir Sevastopoliu, galiojantis nuo 2014 m., buvo išplėstas ir Ukrainos Donecko ir Luhansko regionams, kurių UA vyriausybė nekontroliuoja. CH jau daugelį metų yra svarbiausia šalis rusų oligarchų turtų valdymui. Tarptautinių atsiskaitymų banko duomenimis, RU indėliai CH finansų institucijose praėjusių metų pabaigoje sudarė beveik 11 mlrd. USD. Remiantis BIS (Bank for international settlements) duomenimis, tai sudaro apie 30 proc. visų RU indėlių užsienyje, iš beveik 36 mlrd. USD. Analitikai pažymi, kad CH sankcijos RU oligarchams stipriai palies ir jos pačios finansų sektorių (*sanctions against them would leave Swiss banks sitting on Russian debts*). CH ambasados Maskvoje birželio mėn. ataskaitoje teigiama, kad maždaug 80 proc. RU žaliavų prekybos vyksta per CH finansinių paslaugų centrus Ženevoje, Lugane ir Ciuriche. Didžiosios RU energetikos ir žaliavų įmonės turi biurus CH, o Ženeva yra pagrindinis RU ir UA svarbių žaliavų (tokių kaip nafta ir grūdai) prekybos centras, palankiausia vieta RU oligarchams, kuriuos masina maži mokesčiai ir privatumą užtikrinantys CH bankai. | https://www.swissinfo.ch/eng/switzerland-imposes-full-eu-sanctions-against-russia/47388280?utm\_campaign=teaser-in-channel&utm\_content=o&u |  |
| 2022-02-16 | Vasario 16 d. po Federalinės Tarybos posėdžio CH energetikos ministrė S. Sommaruga pristatė gaires, kaip CH ateityje ketina užsitikrinti elektros tiekimą: 1) įpareigoti energijos gamintojus už tam tikrą valstybės numatytą atlygį sudaryti ir laikyti hidroenergijos rezervą, kuris galėtų būti naudojamas, jei kiltų elektros trūkumas žiemos sezono pabaigoje. Šis rezervas turėtų būti suformuotas iki kito žiemos sezono; 2) pastatyti 2-3 naujas dujomis varomas elektrines, kurių gaminama energija vėlgi turėtų būti naudojama kritiniu atveju; 3) investuoti į priemones, skirtas mažinti elektros vartojimą. Analitikų vertinimu, tokios priemonės – savalaikės ir reikalingos, tačiau jos labiau skirtos ekstremalioms situacijoms, tuo tarpu siekiant ilgalaikio tvaraus sprendimo, geriausia išeitis – pilna CH integracija į ES elektros rinką. | NZZ |  |
| 2022-02-20 | Vasario mėn. viduryje anoniminis informatorius Vokietijos laikraščiui Süddeutsche Zeitung nutekino didžiulį kiekį CH banko „Credit Suisse“ duomenų. „Manau, kad Šveicarijos bankų konfidencialumo įstatymai yra amoralūs. Pretekstas apsaugoti finansinį privatumą yra tik figos lapas, dangstantis gėdingą Šveicarijos bankų bendradarbiavimą su mokesčių vengėjais“ - sakoma anoniminio informatoriaus pranešime. Šis vieno didžiausių pasaulyje privačių bankų „Credit Suisse“ duomenų nutekėjimas atskleidė paslėptus klientų, susijusių su kankinimais, prekyba narkotikais, pinigų plovimu, politine korupcija ir kitais sunkiais nusikaltimais, turtus.  Nutekintus duomenis tiria pasaulinis žurnalistinis tyrimas „Suisse secrets“. Tarp analizuojamų duomenų – daugiau kaip 18 tūkst. banko sąskaitų. Sąskaitos priklauso įmonėms ir privatiems asmenims. Beveik 200 sąskaitų yra vertinamos daugiau nei 100 mln. CH frankų (96,7 mln Eur.), o daugiau kaip tuzinas – milijardais frankų. Pasirodė pranešimų, kad viena Vatikanui priklausanti sąskaita buvo panaudota išleisti 350 mln. eurų tariamai apgaulingoms investicijoms į Londono nekilnojamąjį turtą, kuris yra vykstančio baudžiamojo proceso centre, ir į kurį įsitraukęs kardinolas. Taip pat bankui „Credit Suisse“ pareikšti kaltinimai dėl įtarimų pagalba Bulgarijos nusikalstamoms struktūroms plaunant pinigus įgytus iš prekybos kokainu Bulgarijoje. Šis skandalas neigiamai paveikė CH, turinčios vienus slapčiausių pasaulyje bankininkystės įstatymų, finansų sektoriaus reputaciją. CH finansų institucijos valdo apie 7,9 mlrd. CHF (7,65 mlrd. eurų,) turto, iš jo beveik pusė priklauso užsienio klientams. | <https://www.theguardian.com/news/2022/feb/20/credit-suisse-secrets-leak-unmasks-criminals-fraudsters-corrupt-politicians> |  |
| **Bendra ekonominė informacija** | | | | |
| 2021-02-15 | Šveicarijoje trūksta bulvių. Praėjusių metų derlius buvo prastesnis dėl neįprastai drėgnų oro sąlygų. Federalinis žemės ūkio biuras patvirtino taisykles, pagal kurias per ateinančius 5 mėn. leis importuoti 40 tūkst. tonų bulvių. 2021 metais į CH importuota 25 tūkst. tonų bulvių. | <https://www.worldradio.ch/news/bitesize-news/switzerland-running-low-on-potatoes/> |  |
| 2022-02-11 | Nuo 2015 m. CH eksportas į JK sumažėjo 32%. Tarp svarbiausių tokio nuosmukio priežasčių – JK vykstanti deindustrializacija (mažėja CH mašinų įrenginių poreikis JK); Brexit ir su juo siejami atsiradę nauji prekybos suvaržymai. | NZZ |  |
| 2022-02-10 | Ženevos miestas patvirtino sprendimą suteikti moterims 20% nuolaidą sporto centrų ir kultūros įstaigų paslaugoms. Pasiūlymo rėmėjai teigia, kad tai padės nors iš dalies suvienodinti akivaizdžius CH dirbančių vyrų ir moterų darbo užmokesčio skirtumus. Nors šalyje nuo 1996 m. galioja įstatymas, užtikrinantis, kad vyrams ir moterims būtų mokamas vienodas atlyginimas, praktikoje šis įstatymas dažnai neveikia. Federaliniai tyrimai rodo, kad CH moterys uždirba vidutiniškai 20% mažiau nei vyrai. | <https://www.worldradio.ch/news/bitesize-news/women-get-a-20-discount-in-geneva/> |  |
| 2022-02-13 | Šveicarijos rinkėjai pritarė beveik visiškam tabako bei jo produktų reklamos uždraudimui. 57 procentai rinkėjų (16 iš 26 CH kantonų) vasario 14 d. referendume pritarė tabako reklamos įstatymų griežtinimui. „Esame nepaprastai laimingi. Žmonės suprato, kad sveikata yra svarbiau už ekonominius interesus“, – naujienų agentūrai AFP sakė S. De Borba, Šveicarijos lygos prieš vėžį atstovė. CH vis dar atsilieka nuo daugumos Vakarų šalių, kurios riboja tabako bei jo produktų reklamą. Ekspertų teigimu, status quo tabako reklamos srityje nemenka dalimi lemia ir didžiausių pasaulyje tabako įmonių būstinių, susitelkusių Šveicarijoje, lobizmas. | <https://www.aljazeera.com/news/2022/2/13/swiss-voters-approve-near-total-ban-on-tobacco-advertising> |  |
| 2022-02-11 | 2022 m. vasario 11 d. Šveicarijos federalinė statistikos tarnyba (FSO) paskelbė 2022 m. sausio mėn. infliacijos duomenis. Per sausio mėnesį kainos pakilo 0,2 %, metinė infliacija – 1,6 %. Infliaciją CH labiausiai lėmė augančios dujų kainos, aukštesnės viešbučių ir naudotų automobilių kainos – nurodė FSO. | <https://lenews.ch/2022/02/11/more-inflation-in-january-in-switzerland/> |  |

Parengė:

Kristina Baubinaitė, LR ambasados Čekijos Respublikoje trečioji sekretorė

tel. +370 706 53832, el. paštas kristina.baubinaite@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)